
PANEVĖŽIO RAJONO KREKENAVOS MYKOLO ANTANAIČIO GIMNAZIJOS
KLASĖS VADOVO PAREIGYBĖS APRAŠYMAS

I SKYRIUS
PAREIGYBĖS
1. Klasės vadovo pareigybės aprašymas (toliau – pareigybės aprašymas) reglamentuoja klasės vadovo, dirbančio Krekenavos Mykolo Antanaičio gimnazijoje (toliau – gimnazija), įgyvendinančioje bendrojo ugdymo programas, pagrindinius veiklos tikslus, teises, pareigas ir atsakomybę.
2. Klasės vadovo kvalifikaciniai reikalavimai turi atitikti Lietuvos Respublikos švietimo įstatyme mokytojams numatytus reikalavimus.
3. Klasės vadovas dirba vadovaudamasis Lietuvos Respublikos darbo kodeksu, Lietuvos Respublikos švietimo įstatymu, kitais norminiais teisės aktais, reglamentuojančiais ugdymą ir vaikų teises bei interesus, gimnazijos nuostatais, gimnazijos darbo tvarkos taisyklėmis ir šiuo pareigybės aprašymu.
II  SKYRIUS

PAGRINDINIAI KLASĖS VADOVO VEIKLOS TIKSLAI

4. Telkti klasės bendruomenę, susidedančią iš mokinių, jų tėvų (įtėvių, globėjų, rūpintojų), mokytojų bei pagalbos mokiniui specialistų, dirbančių su klase, ir jai vadovauti.
5. Koordinuoti ir organizuoti vadovaujamos klasės veiklą.
             III SKYRIUS

KLASĖS VADOVO TEISĖS

6. Siūlyti savo individualias ugdymo programas, pasirinkti konstruktyvius auklėjimo ir bendradarbiavimo būdus klasės bendruomenei ugdyti ir atsakyti už darbe naudojamų metodų pasirinkimą, korektišką jų naudojimą.
7. Ne mažiau kaip 5 dienas per metus darbo laiku dalyvauti kvalifikacijos tobulinimo renginiuose.
8. Būti atestuotam ir įgyti dalyko mokytojo kvalifikacinę kategoriją švietimo ir mokslo ministro nustatyta tvarka.
9. Turėti higienos reikalavimus atitinkančią ir tinkamai darbo, mokymo priemonėmis aprūpintą darbo vietą. Dirbti tarpusavio pagarba grįstoje, psichologiškai, dvasiškai ir fiziškai saugioje aplinkoje, kurią reglamentuoja Lietuvos Respublikos darbo kodeksas ir kt. teisės aktai.
10.  Kreiptis pagalbos į pagalbos mokiniui specialistus gimnazijoje ir už jos ribų.
11.  Gauti mokslinę, metodinę, informacinę pagalbą iš mokslo, švietimo ir socialinių įstaigų.
12.  Prireikus kviesti auklėtinio tėvus (įtėvius, globėjus, rūpintojus) atvykti į mokyklą.
13. Suderinus su mokytoju ir kuruojančiu pavaduotoju ugdymui lankytis vadovaujamos klasės pamokose ir organizuojamoje neformaliojo ugdymo veikloje.
14. Vadovaujantis gimnazijos direktoriaus įsakymu vesti pamokas/pavaduoti dalyko mokytoją.
15. Dalyvauti gimnazijos savivaldos institucijų, profesinių sąjungų, asociacijų veikloje.
16.  Vesti neformaliojo ugdymo pamokas/organizuoti veiklą.
17. Teikti siūlymus ekspertams/vertinimo komisijoms vertinant gimnazijos vadovų ir kolegų vadybinę ir pedagoginę veiklą.
18. Siūlyti gimnazijos vadovui kreiptis į Panevėžio rajono savivaldybės administracijos direktorių dėl minimalios ar vidutinės priežiūros priemonės vaikui skyrimo.
19. Teikti siūlymus darbo grupėms, atsakingiems gimnazijoje asmenims dėl mokyklos ugdymo plano sudarymo, ugdymo proceso organizavimo gerinimo, pamokų krūvio skirstymo, ūkinės finansinės veiklos organizavimo, vaiko minimalios priežiūros priemonių vaikui įgyvendinimo veiksmingumo ir kita.
20. Per mokslo metus, susidarius krizinei situacijai (praradus abipusį pasitikėjimą), atsisakyti vadovavimo klasei.
21. Naudotis įstatymų ir kitų teisės aktų nustatytomis teisėmis ir atsakyti už jų viršijimą.
                                        IV SKYRIUS

                                    ATSAKOMYBĖ

22. Kartu su mokiniais ir/ar tėvais (įtėviais, globėjais, rūpintojais) planuoti ir organizuoti vadovaujamos klasės veiklą.
23. Supažindinti klasės mokinius ir jų tėvus (įtėvius, globėjus, rūpintojus) su mokinio elgesio, gimnazijos darbo tvarkos taisyklėmis.
24. Gimnazijos darbo tvarkos taisyklėse arba mokyklos tarybos ar mokyklos vadovo nustatyta tvarka užtikrinti ugdomų mokinių saugumą ugdymo proceso metu.
25. Bendrauti ir bendradarbiauti su mokinių tėvais (įtėviais, globėjais ar rūpintojais), klasėje dirbančiais mokytojais, švietimo pagalbos mokiniui specialistais mokinių ugdymo klausimais, kartu su jais spręsti mokinių ugdymo ir ugdymosi problemas.
26. Ugdyti tvirtas mokinių dorovės, pilietines, tautines, patriotines nuostatas.
27. Skatinti auklėtinius dalyvauti gimnazijos savivaldoje.
28. Padėti mokiniams reguliuoti mokymosi krūvį.
29. Padėti mokiniui pasirinkti tolesnę mokymosi ar veiklos kryptį.
30. Integruoti specialiųjų poreikių mokinius į klasės bendruomenę.
31. Organizuoti auklėjamuosius renginius (klasės valandėles, išvykas, ekskursijas, etinius pokalbius, specialistų paskaitas, konkursus, šventes, muges, vakarus, vakarones, viktorinas ir kt.) ir atsakyti už mokinių saugumą išvykos ar savo organizuoto renginio metu.
32. Rengti vadovaujamos klasės mokinių tėvų susirinkimus.
33. Organizuoti ir vesti mokinių gyvenimo įgūdžių ugdymo užsiėmimus, žalingų įpročių prevenciją.
34. Kontroliuoti mokinių pamokų lankomumą, stebėti mokinių elgesį, pasiekimus ir kitų pareigų vykdymą, apie tai nuolat informuoti tėvus (įtėvius, globėjus, rūpintojus), reguliariai teikti socialiniam pedagogui mokyklos nelankančių mokinių sąrašus, prireikus apie mokinių elgesį informuoti gimnazijos administraciją ir imtis adekvačių prevencijos priemonių, siekiant išspręsti įvairaus pobūdžio mokinių problemas.
35. Prireikus kartu su socialiniu pedagogu lankyti vaikus namuose.
36. Nedelsiant imtis adekvačių priemonių, pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio išnaudojimą.
37. Kartu su kitais pagalbos mokiniui specialistais organizuoti socialinių projektų kūrimą ir jų įgyvendinimą.
38. Laiku tvarkyti vadovaujamos klasės mokinių dokumentus.
39. Vykdyti kitas teisės aktuose nustatytas pareigas ir atsakyti už jų viršijimą.
________________________________________

Susipažinau

Klasės vadovas

___________________________________________________________________

    (vardas, pavardė, parašas, data)
